Fridericus Augustus Wolfius
Fridericus Augustus Wolfius (natus Hainrode in oppido die 15 Februarii 1759; mortuus Massiliae die 8 Augusti 1824), philosophiae paedagogiaeque professor apud Salinarum Saxonicarum Universitatem fuit philologus Germanicus et studiosus aevi antiqui et de interpretatione Symposii Platonis. Inprimis notus est suis Prolegomenis ad Homerum, quae sunt prooemium in editione sua carminum epicorum Ilias et Odyssea. Omnes usque ad suum ipsius tempus controversias recensens cum Christiano Amadeo Heyne, magistro suo disputavit, "Homerus" utrum unus fuerit an complures coniectandi sint, porro quis quando ea carmina incohaverit et perfecerit: quaestiones, quae ab aequalibus comprehensive Homerische Frage (quaestio Homerica) nuncupatae sunt. Quam disputantes cum docti omnia argumenta in utramque partem sagacissime pertractarent (et vehementissime inter se certarent), de ista re demum ea scientia et disciplina, quam philologiam nuncupamus, hodierna - non iam solas manuscriptorum variationes comparans - re vera orta est.